लगातार 93 घंटे तक गाने का बनाया रिकॉर्ड  
नागपुर के एक युवक ने लगातार 93 घंटे और 20 मिनट तक गाने का एक अनोखा कीर्तिमान स्थापित किया है। इस स्थानीय गायक का नाम सुनील बाघमरे है।
नागपुर के एक युवक ने लगातार 93 घंटे और 20 मिनट तक गाने का एक अनोखा कीर्तिमान स्थापित किया है। इस स्थानीय गायक का नाम सुनील बाघमरे है। लगातार गाने की वजह से हुई थकान की वजह से युवक को अस्पताल में भर्ती कराया गया है।  बाघमरे ने अपना लक्ष्य लगातार 101 घंटे तक गाने का रखा था। डॉक्टरों ने शुक्रवार को पाया कि उसकी हालत बिगड़ती जा रही है, जिसके कारण उसे अपना गाना बंद करना पड़ा।  आयोजकों ने बताया कि शुक्रवार शाम उसे तत्काल इलाज के लिए एम्बुलेंस से एक निजी नर्सिंग होम ले जाया गया, जहां उसकी हालत स्थिर है।  लगातार चार दिनों तक गाने वाला बाघमरे किसी भी बीमारी से पीड़ित नहीं था, लेकिन इतने लंबे समय तक गाते रहने के बाद वह काफी थक गया था, जिसके चलते उसे अपनी गायकी बंद करनी पड़ी। बाघमरे ने 3 जनवरी से गाना शुरू किया था।